Diari Oficial de la Generalitat Valenciana


Sumari del DOGV 8131, del 20-09-2017 (2017/8076)

RESOLUCIÓ de 4 de setembre de 2017, de la Direcció General de Centres i Personal Docent, per la qual s'aprova l'expedient dels processos selectius per a l'ingrés en els cossos docents de les persones aspirants pendents de dur a terme la fase de pràctiques.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8076


Data del document
:   04-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 4 de setembre de 2017, de la Direcció General de Centres i Personal Docent, per la qual s'aprova l'expedient dels processos selectius per a l'ingrés en els cossos docents de les persones aspirants pendents de dur a terme la fase de pràctiques. [2017/8076]  
Havent realitzat la fase de pràctiques les persones aspirants pendents de realitzar-la, tant les seleccionades dins del marc dels procediments selectius per a ingrés en els cossos docents de mestres i de professors d'Ensenyament Secundari, professors d'escoles oficials d'idiomes i professors tècnics de Formació Professional, convocats respectivament per l'Ordre 45/2015 i l'Ordre 46/2015, de la Conselleria d'Educació, Cultura i Esport (DOGV 7519, 6 de maig), com les aspirants ingressades en virtut de sentència pertanyents a processos selectius anteriors, i havent comprovat que totes elles reuneixen els requisits generals i específics de participació establits en la respectiva convocatòria, resolc:  
  
  
Primer  
Declarar aptes, per haver rebut aquesta avaluació de la comissió qualificadora de la fase de pràctiques, en els procediments selectius per a ingrés en els cossos docents de mestres i de professors d'Ensenyament Secundari, professors d'escoles oficials d'idiomes i professors tècnics de Formació Professional, convocats respectivament per l'Ordre 45/2015 i l'Ordre 46/2015, les persones aspirants que figuren en l'annex I de la present resolució.  
  
Segon  
Declarar aptes en la fase de pràctiques per haver rebut aquesta avaluació de la comissió qualificadora, les aspirants que figuren en l'annex II, que van ingressar en virtut d'execució de sentència.   
  
Tercer  
Aprovar l'expedient dels procediments selectius per a ingrés en els cossos docents de mestres i de professors d'Ensenyament Secundari, professors d'escoles oficials d'idiomes i professors tècnics de Formació Professional, convocats per l'Ordre 45/2015 i l'Ordre 46/2015, de la Conselleria d'Educació, Cultura i Esport, respecte de les persones aspirants que figuren en l'annex I, i remetre'l al Ministeri d'Educació, Cultura i Esport perquè procedisca al seu nomenament i a l'expedició dels corresponents títols de funcionari o funcionària de carrera, de conformitat amb la puntuació obtinguda, i això amb efectes d'1 de setembre de 2017.  
  
Quart  
Aprovar l'expedient del procés selectiu respectiu de les aspirants ingressades en virtut d'execució de sentència que figuren en l'annex II i remetre'l al Ministeri d'Educació, Cultura i Esport perquè procedisca al seu nomenament i a l'expedició dels corresponents títols de funcionàries de carrera, de conformitat amb la puntuació obtinguda, i això amb efectes de la data assenyalada en l'esmentat annex.  
  
Cinqué  
D'acord amb el que preveuen les respectives convocatòries, les persones aspirants hauran d'obtindre la seua primera destinació definitiva en l'àmbit de gestió de la Conselleria d'Educació, Investigació, Cultura i Esport, acudint amb caràcter forçós al concurs, segons disposa l'article 12 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Contra la present resolució, que posa fi a la via administrativa, es podrà interposar un recurs potestatiu de reposició davant de la Conselleria d'Educació, Investigació, Cultura i Esport, en el termini d'un mes comptat des de l'endemà de la seua publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 4 de setembre de 2017.- El director general de Centres i Personal Docent: José Joaquín Carrión Candel.